23.04.2021
Имҩаԥысит Аԥсны Ахада Аслан Бжьаниеи Урыстәылатәи Афедерациа Ахада Иусбарҭа анапхгаҩы ихаҭыԥуаҩ Дмитри Козаки реиԥылара. Аиԥылара иалахәын аҳәаанырцәтәи атәылақәа рыҟны арегионалбжьаратәи акультуратәи еимадарақәа рзы Урыстәылатәи Афедерациа Ахада Иусбарҭа аиҳабы Игор Маслов, Урыстәылатәи Афедерациа аекономикатә ҿиара аминистр Актәи ихаҭыԥуаҩ Андреи Иванов, аекономикатә ҿиара аминистр ихаҭыԥуаҩ Сергеи Назаров.
Ирылацәажәан мҽхакы ҭбаала аԥсны-урыстәылатәи аусеицура иадҳәалаз азҵаарақәа жәпакы, ҷыдала, Аԥсны асоциал-економикатә ҿиара ацхырааразы аинвестициатә апрограмма анагӡара шымҩаԥысуа атәы.